PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2005/FV/3/1/019	Bratislava: 24. 2. 2005

  	Protimonopolný úrad Slovenskej republiky, odbor koncentrácií v správnom konaní začatom na základe oznámenia koncentrácie podľa § 10 ods. 12 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom AGROFERT HOLDING, a. s. so sídlom Roháčova 83/1099, Praha 3, Česká republika zastúpeným Mgr. Renátou Záhorákovou, advokátkou, Advokátskej kancelárie HLADKÁ - ZÁHORÁKOVÁ so sídlom Karpatská 7, 811 05 Bratislava, vo veci koncentrácie podnikateľov AGROFERT HOLDING, a. s. so sídlom Roháčova 83/1099, Praha 3, Česká republika a Duslo, a. s. so sídlom Administratívna budova ev.č.1236, 927 03 Šaľa, IČO 34 108 998 a podľa zákona č. 71/1967 Zb. o správnom konaní (správny poriadok) v znení neskorších predpisov

                                                   rozhodol

podľa § 22 ods. 1 písm. d) v spojení s § 12 ods. 1 zákona č. 136/2001 Z. z.               o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že súhlasí s koncentráciou podnikateľov AGROFERT HOLDING, a. s. so sídlom Roháčova 83/1099, Praha 3, Česká republika a Duslo, a. s. so sídlom Administratívna budova ev.č.1236, 927 03 Šaľa, IČO 34 108 998, ktorá vznikla podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z. z.               o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov získaním nepriamej kontroly podnikateľa AGROFERT HOLDING, a. s. so sídlom Roháčova 83/1099, Praha 3, Česká republika nad podnikateľom Duslo, a. s. so sídlom Administratívna budova ev. č. 1236, 927 03 Šaľa, IČO 34 108 998, na základe Zmluvy o kúpe akcií uzatvorenej medzi podnikateľom AGROFERT HOLDING, a. s. a RNDr. Jozefom Kollárom dňa 13.10.2004, Dodatku č. 2 k Zmluve o kúpe akcií zo dňa 13.10.2004 uzatvoreného medzi podnikateľom AGROFERT HOLDING, a. s. a RNDr. Jozefom Kollárom dňa 18.10.2004, Zmluvy o kúpe akcií uzatvorenej medzi podnikateľom AGROFERT HOLDING, a. s. a Ing. Danielou Glausovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Ľubomírom Kukučkom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Petrom Ďurčekom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Tiborom Marekom dňa 12.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Libušou Guizonovou dňa 12.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Pavlom Krajčim dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Emíliou Kováčovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Petrom Lehockým dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a  Ing. Stanislavom Šimkom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Tiborom Takácsom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Michalom Galbavým   dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Petrom Lenčéšom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Klárou Borsovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a  Ing. Evou Guttmanovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Milanom Gabaríkom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Karolom Emberom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Rudolfom Málnásim dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Vladimírom Bartošom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a PhDr. Jánom Jelenčíkom dňa 13.10.2004.

Odôvodnenie:

Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 29.10.2004 doručené oznámenie koncentrácie zaevidované úradom pod číslom 5629/2004, v ktorom podnikateľ AGROFERT HOLDING, a. s. so sídlom Roháčova 83/1099, Praha 3, Česká republika (ďalej len „AGROFERT HOLDING“) v konaní zastúpený splnomocnenou právnou zástupkyňou Mgr. Renátou Záhorákovou, advokátkou, Advokátskej kancelárie HLADKÁ - ZÁHORÁKOVÁ so sídlom Karpatská 7, 811 05 Bratislava (ďalej len „právny zástupca“) oznamuje koncentráciu podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), ktorá vznikla získaním nepriamej výlučnej kontroly podnikateľa AGROFERT HOLDING, a. s. nad podnikom podnikateľa Duslo, a.s. so sídlom Administratívna budova ev.č.1236, 927 03 Šaľa, IČO 34 108 998 (ďalej len „Duslo“) prostredníctvom spoločnosti PREZAM, a. s. so sídlom Areál Duslo, 927 03 Šaľa (ďalej len „PREZAM“) na základe Zmluvy o kúpe akcií uzatvorenej medzi podnikateľom AGROFERT HOLDING, a. s. a RNDr. Jozefom Kollárom dňa 13.10.2004, Dodatku č. 2 k Zmluve o kúpe akcií zo dňa 13.10.2004 uzatvoreného medzi podnikateľom AGROFERT HOLDING, a. s. a RNDr. Jozefom Kollárom dňa 18.10.2004, Zmluvy o kúpe akcií uzatvorenej medzi podnikateľom AGROFERT HOLDING, a. s. a Ing. Danielou Glausovou dňa 13.10.2004 (ďalej len „Zmluvy“), Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Ľubomírom Kukučkom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Petrom Ďurčekom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Tiborom Marekom dňa 12.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Libušou Guizonovou dňa 12.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Pavlom Krajčim dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Emíliou Kováčovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Petrom Lehockým dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a  Ing. Stanislavom Šimkom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Tiborom Takácsom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Michalom Galbavým dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Petrom Lenčéšom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Klárou Borsovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a  Ing. Evou Guttmanovou dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Milanom Gabaríkom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Karolom Emberom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Rudolfom Málnásim dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a Ing. Vladimírom Bartošom dňa 13.10.2004, Zmluvy o budúcej zmluve o kúpe akcií uzatvorenej medzi podnikateľom AGROFERT HOLDING, a. s. a PhDr. Jánom Jelenčíkom dňa 13.10.2004 (ďalej len „Zmluvy o budúcich zmluvách“).

Na základe doručenia oznámenia predmetnej koncentrácie začalo dňa 29.10.2004 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) správne konanie vo veci koncentrácie, o čom úrad listom č. 5719/PMÚ SR/2004 zo dňa 5.11.2004 informoval prostredníctvom právneho zástupcu oznamovateľa koncentrácie. 

Po doplnení oznámenia koncentrácie podľa § 10 ods. 12 a vyhlášky Protimonopolného úradu Slovenskej republiky č. 268/2004 Z. z., ktorou sa ustanovujú podrobnosti o  náležitostiach oznámenia koncentrácie listami č. 5905/2004 zo dňa 15.11.2004 a č. 6616/2004 zo dňa 16.12.2004, začala dňom 17.12.2004 plynúť podľa § 11 zákona lehota na vydanie rozhodnutia.

Správny poplatok vo výške 100 000,- Sk podľa zákona č. 145/1995 Z. z. o správnych poplatkoch v znení neskorších predpisov bol prevedený na účet Protimonopolného úradu Slovenskej republiky dňa 4.11.2004.

1. Forma koncentrácie

Podľa § 9 ods. 1 zákona koncentrácia je proces ekonomického spájania podnikateľov, ktorým je zlúčenie alebo splynutie dvoch alebo viacerých samostatných podnikateľov alebo získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov. Kontrolou sa podľa § 9 ods. 4 zákona č. 136/2001 Z. z. v znení zákona č. 465/2002 Z. z. rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti, 
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

Účastník konania prostredníctvom právneho zástupcu oznámil úradu koncentráciu spočívajúcu v získaní nepriamej výlučnej kontroly podnikateľa AGROFERT HOLDING nad spoločnosťou Duslo prostredníctvom spoločnosti PREZAM, ktorý je jediným akcionárom spoločnosti Duslo. Právnym titulom vzniku koncentrácie sú Zmluvy a Zmluvy o budúcej zmluve, na základe ktorých podnikateľ AGROFERT HOLDING získa približne 63,7 % podiel na základnom imaní spoločnosti PREZAM. Podľa § 27 Stanov spoločnosti PREZAM, valné zhromaždenie rozhoduje väčšinou hlasov prítomných akcionárov, pokiaľ stanovy nevyžadujú inú väčšinu. Úrad analyzoval predložené stanovy a skúmal, akým spôsobom sú v spoločnosti PREZAM prijímané strategické rozhodnutia týkajúce sa fungovania spoločnosti ako aj pôsobnosť jednotlivých orgánov spoločnosti, valného zhromaždenia, dozornej rady, predstavenstva. Na základe analýzy stanov spoločnosti PREZAM úrad dospel k záveru, že podnikateľ prostredníctvom kúpy približne 63,7 % akcií a z toho vyplývajúceho podielu na základom imaní spoločnosti PREZAM získa výlučnú kontrolu nad spoločnosťou PREZAM.

Spoločnosť PREZAM je spoločnosťou, ktorá nevykonáva žiadnu obchodnú činnosť. Spoločnosť PREZAM sa zameriava len na činnosť súvisiacu s plnením strategických zámerov spoločnosti Duslo a s ňou majetkovo prepojených osôb. Získanie kontroly nad spoločnosťou PREZAM je len prostriedkom ku získaniu kontroly nad spoločnosťou Duslo, pretože spoločnosť PREZAM priamo a výlučne kontroluje spoločnosť Duslo. Uvedenou transakciou tak spoločnosť AGROFERT HOLDING získa nepriamu výlučnú kontrolu nad spoločnosťou Duslo. 

Vychádzajúc z vyššie uvedeného úrad zistil, že na základe Zmlúv a Zmlúv o budúcich zmluvách došlo ku koncentrácii podľa § 9 ods. 1 písm. b) zákona v spojení s § 9 ods. 4 písm. b) zákona, kedy spoločnosť AGROFERT HOLDING získala nepriamu kontrolu nad podnikom podnikateľa Duslo. 

2. Účastníci konania a koncentrácie 

Vzhľadom na znenie § 25 ods. 3 písm. d) zákona, podľa ktorého účastníkom konania v prípade koncentrácie podľa § 9 ods. 1 písm. b) je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov, úrad zistil, že účastníkom predmetného správneho konania je podnikateľ AGROFERT HOLDING. Účastníkmi posudzovanej koncentrácie sú podnikatelia AGROFERT HOLDING, ako podnikateľ, ktorý získa kontrolu nad podnikom podnikateľa Duslo, ako aj podnikateľ Duslo, nad ktorým je kontrola získaná.

Spoločnosť AGROFERT HOLDING je akciovou spoločnosťou, ktorej 100% akcií vlastní spoločnosť AGROFERT, a. s., Praha (ďalej len „AGROFERT, a. s.“), vedúca spoločnosť skupiny združujúcej podnikateľské subjekty s väzbami na odvetvia poľnohospodárskej výroby a chemického a potravinárskeho priemyslu         v Českej republike. Spoločnosť AGROFERT HOLDING bola založená v roku 1997       s tým, že ako dcérska spoločnosť prevzala všetky obchodné aktivity svojej materskej spoločnosti AGROFERT, a. s.
Spoločnosť AGROFERT HOLDING vznikla v súlade s právnym poriadkom Českej republiky a v aktuálnej podobe bola zapísaná v obchodnom registri vedenom Mestským súdom v Prahe oddiel B, vložka 6626 pod identifikačným číslom            261 85 610 dňa 1. 7. 2000. Spoločnosť AGROFERT HOLDING vlastní významné  majetkové účasti v spracovateľských, výrobných a distribučných podnikoch poľnohospodárskeho, potravinárskeho a chemického priemyslu, ktoré tvoria základ skupiny AGROFERT. Podrobnejšie údaje o majetkových účastiach spoločnosti AGROFERT HOLDING sú súčasťou spisového materiálu. 
Predmetom činnosti spoločnosti AGROFERT HOLDING je obchodovanie                    s komoditami chemického a poľnohospodársko-potravinárskeho sektoru. Do jej obchodného portfólia patrí široký sortiment výrobkov chemického priemyslu vrátane agrochemikálií, priemyselných hnojív, poľnohospodárskych komodít a produktov pre výživu zvierat, živočíšna výroba a vybraných potravinárskych výrobkov, pohonných hmôt a vykurovacích olejov.
Napriek tomu, že podnikateľské aktivity spoločnosti AGROFERT HOLDING sú           v rozhodujúcej miere smerované a realizované na území Českej republiky, významný podiel na realizovanom objeme dodávok majú zahraniční odberatelia, hlavne z krajín Európskej únie. Dcérske spoločnosti AGROFERT HOLDING pôsobia v Nemecku, Holandsku, Maďarsku, Taliansku, Švajčiarsku, Dánsku, Spojených štátoch amerických a na Slovensku. Najväčší objem dodávok z hľadiska teritoriálneho členenia je realizovaný vo vzťahu k odberateľom v Nemecku.
Na slovenskom trhu spoločnosť AGROFERT HOLDING pôsobí prostredníctvom spoločností AGROFERT Slovakia, a. s. so sídlom Nobelova 34, Bratislava (ďalej len „AGROFERT Slovakia“), ISTROCHEM a. s. so sídlom Nobelova 34, Bratislava (ďalej len „ISTROCHEM“) a PREFERT, a. s. so sídlom Vajnorská 142, Bratislava (ďalej len „PREFERT“), ktorá je spoločným podnikom kontrolovaným podnikateľmi AGROFERT HOLDING a Duslo.

▫ Spoločnosť AGROFERT Slovakia je 100% - nou dcérskou spoločnosťou spoločnosti AAROFERT HOLDING, ktorej predmetom činnosti je najmä sprostredkovateľská činnosť v chemickom priemysle a poľnohospodárstve, nákup, predaj a sprostredkovanie predaja poľnohospodárskych výrobkov, technických chemikálií, priemyselných hnojív a poľnohospodárskych produktov a poradenská činnosť v oblasti poľnohospodárstva.
    Spoločnosť AGROFERT Slovakia má väčšinový podiel v spoločnosti AGROCENTRA, akciová spoločnosť Michalovce, ktorej predmetom činnosti okrem iného je obchodná činnosť v obore: priemyselné hnojivá, chemické prípravky na ochranu rastlín, mletý vápenec, štrky a kameň, betónové prefabrikáty a prekládka a skladovanie priemyselných hnojív a chemických prípravkov na ochranu rastlín.
	
▫ Spoločnosť ISTROCHEM bola do skupiny AGROFERT začlenená odkúpením 91,62% akcií ISTROCHEM od Fondu národného majetku Slovenskej republiky spoločnosťou DEZA, a. s., Česká republika (ďalej len „DEZA“) prostredníctvom spoločnosti ISTRODEZA, a. s., Bratislava. Predmetná koncentrácia bola posudzovaná úradom a schválená rozhodnutím úradu č. 2003/FH/3/1/026 zo dňa 18. 2. 2003. V súčasnosti je spoločnosť DEZA 100% - ným akcionárom spoločnosti ISTROCHEM. Spoločnosť DEZA, a. s. je dcérskou spoločnosťou PRECHEZA, a. s. (81,14%), ktorá je kontrolovaná spoločnosťou AGROFERT HOLDING.
     Hlavným predmetom činnosti spoločnosti ISTROCHEM je výroba a predaj:            - gumárenských chemikálií (sulfenamidové urýchľovače vulganizácie typu CBS          a TBBS), 
    - priemyselných trhavín (trhaviny pre ťažbu nerastných surovín a trhacie práce      v stavebníctve), 
    - agrochemikálií (herbicídy na báze chloridazónu, atrazínu a MCPA) a                                   - polypropylénových vlákien (polypropylénová striž BCF káblov). 
    Spoločnosť ISTROCHEM približne 80% ňou vyrobenej  produkcie exportuje.     Spoločnosť ISTROCHEM kontroluje spoločnosť ISTROCHEM PLASTY, s.r.o., Bratislava zaoberajúcu sa predovšetkým výrobou a predajom výrobkov z plastu (plastové prepravky), ISTROCHEM INŽINIERING, s.r.o., Bratislava, zaoberajúcou sa inžinierskou činnosťou v stavebníctve a SK-Istromex, a. s., Bratislava podnikajúcu v oblasti maloobchodného a veľkoobchodného predaja.

▫ Spoločnosť PREFERT bola založená v roku 1995 ako spoločný podnik dvoch akcionárov AGROFERT HOLDING a Duslo, pričom obaja majú 50% - ný podiel na základnom imaní spoločnosti.
    Predmetom činnosti spoločnosti PREFERT je najmä nákup a predaj tovaru (veľkoobchod). Obchodná činnosť je zameraná na sprostredkovanie predaja priemyselných hnojív nakúpených z Duslo, nákup a predaj hnojív z dovozu, spracovanie herbicídnych prípravkov, nákup a predaj poľnohospodárskych komodít. 
    Podľa informácií účastníka konania sa prevažná časť vykonávaných distribučných činností spoločnosti PREFERT pri realizácii priamych dodávok odberateľom týka    v prevažnej miere (90%) výrobkov spoločnosti Duslo. Ďalšími dodávateľmi tovarov sú Agrochemický podnik Levice, ISTROCHEM, ako aj viacerí dodávatelia zo zahraničia. Z tovarov vyrábaných spoločnosťami skupiny AGROFERT spoločnosť PREFERT na slovenskom trhu v období rokov 2002 až 2003 predala len zanedbateľné množstvo produktu CERERIT (granulovaná zmes hnojív) a 66 ton liadku vápenatého v roku 2003. S inými produktmi vyrábanými spoločnosťami patriacimi do skupiny AGROFERT  spoločnosť PREFERT neobchodovala.
	Okrem realizácie obchodnej činnosti spoločnosť PREFERT kontroluje na území Slovenskej republiky viaceré spoločnosti pôsobiace prevažne v oblasti predaja, skladovania priemyselných hnojív a v oblasti predaja poľnohospodárskych plodín, ktoré sú súčasne jej rozhodujúcimi odberateľmi. Ide o nasledovné spoločnosti:

    - Agropodnik a. s. Trnava, ktorá bola založená v roku 1992. Hlavnou činnosťou spoločnosti Agropodnik a. s. Trnava je predaj a skladovanie priemyselných hnojív a obchod s poľnohospodárskymi komoditami. Pre svoju činnosť je primerane vybavená vlastnými skladovacími kapacitami, technickými a dopravnými prostriedkami. Jej obchodnými partnermi na strane odberateľov sú hlavne prvovýrobcovia z oblasti poľnohospodárstva. Na strane dodávateľov sú obchodnými partnermi veľkoobchodné spoločnosti, výrobca priemyselných hnojív Duslo a spoločnosť PREFERT.

    - Agrochemický podnik Trenčín, a. s. bol založený v roku 1992 a vznikol premenou Agrochemického podniku Trenčín, ktorý vznikol dňa 1. 1. 1976. Hlavnou   činnosťou spoločnosti je predaj, skladovanie priemyselných hnojív, predaj chemických ochranných prostriedkov pre poľnohospodárov, predaj osív, obchod   s poľnohospodárskymi komoditami a poradenská činnosť pre poľnohospodársku prvovýrobu. Pre túto činnosť je spoločnosť primerane vybavená vlastnými skladovacími kapacitami, technickými  a dopravnými prostriedkami. Obchodnými partnermi na strane odberateľov sú najmä prvovýrobcovia z oblasti poľnohospodárstva. Obchodní partneri na strane dodávateľov sú veľkoobchodné firmy, výrobcovia priemyselných hnojív, dodávatelia agrochemikálií a osív.
    
- AGRARIA, a. s. Šaľa bola založená dňa 20. 11. 1992 a do obchodného registra bola zapísaná pod č. 107/N, Oddiel: Sa. Okrem hlavnej činnosti, ktorou je predaj, skladovanie priemyselných hnojív, predaj chemických ochranných prostriedkov, predaj osív a obchod s poľnohospodárskymi komoditami, podniká spoločnosť aj     v oblasti poskytovania služieb s nakladacou technikou a taktiež poskytuje poradenskú činnosť pre poľnohospodárov. Podobne ako obidve predchádzajúce spoločnosti uvedené vyššie, aj spoločnosť AGRARIA, a. s. Šaľa je vybavená vlastnými, ale aj prenajatými skladovacími kapacitami, technickými a dopravnými prostriedkami. Okrem toho má vlastnú železničnú vlečku s prenajatou lokomotívou a vlastnú vykladaciu techniku. Odberateľmi spoločnosti sú hlavne prvovýrobcovia z oblasti poľnohospodárstva, distribučné siete zamerané na predaj hnojív              v malospotrebiteľskom balení a odberatelia poľnohospodárskych komodít. Na strane dodávateľov sú jej obchodnými partnermi veľkoobchodné spoločnosti zastupujúce aj zahraničné spoločnosti, výrobcovia priemyselných hnojív                a výrobcovia materiálu určeného na malospotrebiteľské balenie (Chemosvit, Plastika a iné). Najväčším dodávateľom hnojív je Duslo s podielom necelých 97%. Spoločnosť PREFERT dodávala priemyselné hnojivá v podiele 0,25%.
    
- AGROPODNIK, akciová spoločnosť Nitra, ktorá bola založená zakladateľskou listinou zo dňa 13. 8. 1992. Spoločnosť prebrala na seba všetky záväzky a práva Agrochemického podniku Nitra, ktorý bol zrušený bez likvidácie a do obchodného registra bola zapísaná dňa 4. 8. 1993. K jej hlavným činnostiam patrí veľkoobchod s priemyselnými a organickými hnojivami, poľnohospodárskymi komoditami          a pohonnými hmotami a  služby súvisiace s poľnohospodárskou technikou. Okrem uvedených činností podniká aj v oblasti ochrany a výživy rastlín vrátane poradenstva a iné doplnkové činnosti. Viac ako 50% činnosti predstavuje    obchod s priemyselnými hnojivami. Odberateľmi spoločnosti sú podniky poľnohospodárskej prvovýroby, súkromne hospodáriaci roľníci, spracovatelia poľnohospodárskych komodít a obchodné organizácie. Dodávateľmi sú výrobcovia priemyselných hnojív, obchodné spoločnosti a veľkoobchodné spoločnosti zabezpečujúce predaj pohonných hmôt, chemických ochranných prostriedkov       a osív.
   
- ROFERT, s.r.o. Rožňava bola založená  dňa 13. 12. 1996 a jej hlavnou činnosťou je predaj, skladovanie priemyselných hnojív a obchod s poľnohospodárskymi komoditami. Je vybavená vlastnými skladovacími kapacitami, technickými              a dopravnými prostriedkami. Obchodnými partnermi spoločnosti na strane odberateľov sú hlavne poľnohospodárski prvovýrobcovia, obchodné                      a spracovateľské spoločnosti podnikajúce v poľnohospodárstve a v spracovaní poľnohospodárskych komodít. Jej dodávateľmi sú veľkoobchodné spoločnosti       a výrobca priemyselných hnojív Duslo. Približne 90% tržieb spoločnosti pochádza z obchodu s hnojivami.
   
- LEVFERT, s.r.o. Bratislava bola založená v roku 1996 a do obchodného registra bola zapísaná dňa 12. 12. 1996. Hlavnou činnosťou spoločnosti je výkon akcionárskych práv v spoločnosti Agrochemický podnik Levice, a. s., ktorého predmetom činnosti  okrem iného je aj obchodná činnosť s priemyselnými hnojivami, pesticídmi a ostatnými výrobkami pre poľnohospodársku výrobu.

Okrem týchto spoločností, ktorých hlavnou náplňou je obchod s priemyselnými hnojivami, PREFERT kontroluje aj ďalšie spoločnosti, ktorými sú:

- POLNOCHEM, a. s. Bratislava bola založená v roku 1993 a do obchodného registra bola zapísaná  dňa 11. 11. 1993. Hlavnou činnosťou spoločnosti je obchod                s pesticídmi a s prípravkami na ochranu rastlín, ich skladovanie a distribúcia.             K ďalším činnostiam spoločnosti patrí obchod  s priemyselnými hnojivami, osivami     a poľnohospodárskymi komoditami. Je vybavená vlastnými i prenajatými skladovacími kapacitami, technickými a dopravnými prostriedkami. Jej odberateľmi sú hlavne prvovýrobcovia z oblasti poľnohospodárstva, obchodné a spracovateľské firmy podnikajúce v poľnohospodárstve a v spracovaní poľnohospodárskych komodít. Dodávateľmi spoločnosti sú veľkoobchodné firmy zastupujúce zahraničné spoločnosti podnikajúce v oblasti výroby a predaja pesticídov, prípravkov na ochranu rastlín a výrobcovia priemyselných hnojív.  POLNOCHEM, a. s. Bratislava spolu        s AGP Trnava súčasne kontroluje spoločnosť Polnochem, s.r.o. Trnava.

- AGROSYSTÉM SLOVAKIA, spoločnosť s ručením obmedzeným Michalovce je spoločnosť, ktorá bola zapísaná do Obchodného registra Okresného súdu Košice I dňa 22. 10. 1993 a k predmetu jej činnosti okrem iného patrí aj obchodná činnosť      v oblasti agrochemikálií, služby rastlinnej výroby, chemická ochrana a výživa poľnohospodárskych kultúr, viníc a sadov, aplikácia chemických prípravkov, miešanie priemyselných hnojív a predaj poľnohospodárskych komodít. Hlavnou činnosťou spoločnosti je však sprostredkovanie dopravy.  
 
	Vychádzajúc z uvedeného úrad dospel k záveru, že spoločnosť AGROFERT HOLDING je právnická osoba, ktorej činnosti a konania súvisia alebo môžu súvisieť      s hospodárskou súťažou, a teda je podnikateľom podľa § 3 ods. 2 zákona a tento zákon sa na neho podľa § 2 ods. 1 písm. a) zákona vzťahuje. 		      

Spoločnosť Duslo je akciovou spoločnosťou, ktorá bola založená zakladateľskou listinou zo dňa 13. 9. 1994 podľa ust. § 162 a nasl. zákona                 č. 513/1991 Zb. v znení neskorších predpisov a § 12 ods. 2 písm. a) zákona              č. 92/1991 Zb. o podmienkach prevodu majetku štátu na iné osoby v znení neskorších predpisov a v súlade s rozhodnutím o privatizácii podniku Duslo, štátny podnik, ktoré vydalo Ministerstvo pre správu a privatizáciu národného majetku SR pod č. 103 zo dňa 28. 7. 1994 a dňa 15. 10. 1994 bola zapísaná v Obchodnom registri Okresného súdu Nitra, Oddiel: Sa, Vložka číslo: 51/N. 
Spoločnosť Duslo pôsobí najmä v chemickom priemysle. Predmet jej činnosti tvoria: 
• priemyselné hnojivá (dusíkaté a viaczložkové)
  - granulované
  - kvapalné
• prípravky na ochranu rastlín
• gumárenské chemikálie
  - antidegradanty
  - inhibítory 
• polyvimylacetátové disperzie a disperzné lepidlá
• špeciálne výrobky organickej a anorganickej chémie
  - poloprodukty gumárenských chemikálií
  - čistiace a dezinfekčné prostriedky
• produkty horčíkovej chémie
• výskum a vývoj v oblasti prírodných a technických vied
• ostatné činnosti.

Spoločnosť Duslo je, ako už bolo uvedené, výlučne kontrolovaná spoločnosťou PREZAM, a. s., Duslo (ďalej len „PREZAM“). Spoločnosť PREZAM okrem Dusla nekontroluje žiadnu spoločnosť a nevykonáva žiadnu podnikateľskú činnosť. Spoločnosť PREZAM vykonáva výlučne svoje akcionárske práva                   v spoločnosti Duslo a činnosti súvisiace s plnením strategických zámerov podnikateľov majetkovo prepojených s podnikateľom Duslo (ďalej len „skupina Duslo“).
Dcérske a pridružené účtovné jednotky spoločnosti Duslo možno zhrnúť do troch skupín podľa rozhodujúcich činností, ktoré vykonávajú, a to:

a) obchodné spoločnosti - predaj výrobkov organickej a anorganickej technológie, kde patrí:
    - Agrochemický podnik, s.r.o., Veľký Krtíš (ACHP), ktorá podľa výpisu                    z obchodného registra vznikla v roku 1992. Spoločnosť pôsobí na trhu ako dodávateľ potrieb a služieb najmä pre poľnohospodárstvo, pričom jej hlavným zameraním je skladovanie a predaj priemyselných hnojív, doprava a zemné práce a činnosť STK motorových vozidiel. Odberateľmi spoločnosti sú prevažne spoločnosti s majetkovým podielom v ACHP a poľnohospodárske podniky. Na strane dodávateľov je rozhodujúcim obchodným partnerom Duslo (predaj priemyselných hnojív), ďalej nasledujú veľkoobchodné spoločnosti a dodávatelia hnojív a pesticíd na ochranu rastlín. Na celkovej činnosti spoločnosti má rozhodujúci podiel (78%) obchod s priemyselnými hnojivami.

    - Agropodnik Sládkovičovo, a. s., vznikla podľa výpisu z obchodného registra        v roku 1993. Spoločnosť pôsobí na trhu ako dodávateľ potrieb a služieb najmä pre poľnohospodárstvo, pričom jej hlavným zameraním je predaj nakúpených priemyselných hnojív a s nimi súvisiacich služieb. Odberateľmi sú predovšetkým spoločnosti s majetkovým podielom v Agropodniku, ďalšie poľnohospodárske podniky, ako aj právnické a fyzické osoby. Rozhodujúcim obchodným partnerom na strane dodávateľov je spoločnosť Duslo (pevné priemyselné hnojivá), veľkoobchodné firmy a dodávatelia surovín (ROFERT, s.r.o.). Predaj pevných hnojív sa na celkovom obrate spoločnosti podieľa 66 %-tami.

    - Vagus, a. s., Bratislava (ďalej len „Vagus“) podľa výpisu z obchodného registra vznikla v roku 1997. Obchodná činnosť spoločnosti je zameraná na nákup            a predaj gumárenských chemikálií, ako aj sprostredkovanie predaja gumárenských chemikálií vyrobených v Duslo, najmä na export do rôznych štátov rôznych kontinentov. Vývozy na jej celkovom obrate predstavujú približne 77%. Hlavným odberateľom poskytnutých služieb za sprostredkovanie predaja je Duslo.              K významným odberateľom v tuzemsku patria Duslo, Vegum, a. s., Dolné Vestenice a MATADOR, a. s. Púchov (ďalej len „MATADOR“).

    - PREFERT - podrobnosti o spoločnosti sú uvedené vyššie v súvislosti                   s účastníkom koncentrácie AGROFERT HOLDING.

b) Spoločnosti poskytujúce obslužné výkony - montáž, oprava a údržba strojných zariadení a elektrozariadení: 
    
-  ELDUS, a. s., Šaľa - podľa výpisu z obchodného registra vznikla v roku 1997. Jej hlavným predmetom činnosti je elektroinštalácia - montáž, oprava, údržba vyhradených elektrických zariadení a výroba rozvádzačov nízkeho napätia, revízia vyhradených elektrických zariadení a výroba, inštalácia, opravy elektrických strojov a prístrojov. Ďalej sa zaoberá komplexnou montážou elektrických zariadení pre chemické, energetické a technologické výrobne. Dlhodobými významnými zákazníkmi sú Duslo, Atómové elektrárne Jaslovské Bohunice, Tepelné elektrárne Vojany, Elektrárne Nováky, ako aj SVUM, a. s. Šaľa a Invest, a. s. Šaľa.                Z celkového objemu výnosov spoločnosti predstavujú výkony vo výške približne 77% za služby poskytnuté spoločnosti Duslo.

    - SVUM, a. s. Šaľa  - vznikla podľa výpisu z obchodného registra v roku 1998. Hlavným predmetom činnosti sú: zámočníctvo, kovoobrábanie, výroba kovových konštrukcií, výroba nádrží, zásobníkov, povrchové zušľachťovanie kovov, výroba, montáž, rekonštrukcia, oprava a údržba, odborné skúšky tlakových zariadení         a iné. 

c) Spoločnosť zaoberajúca sa výskumom a vývojom
    
-  VUCHT, a. s. Bratislava je spoločnosť, ktorá podľa výpisu z obchodného registra vznikla v roku 1992. Jej hlavná činnosť je zameraná na výskum a vývoj procesov prípravy chemických látok, pre aplikáciu polymérov, optimalizáciu chemicko-technologických procesov, výrobu špecialít pre gumárenský priemysel a priemysel plastov. Obchodnými partnermi na strane odberateľov sú prevažne podniky            z oblasti chemického priemyslu (Duslo, ISTROCHEM), gumárenského priemyslu (MATADOR, MICHELIN), papierenského priemyslu (TENTO, Harmanecké papierne) a z oblasti výroby adhezív (Kordárna Velká nad Veličkou).

Z celkového obratu skupiny Duslo dosiahnutého v roku pred uskutočnením koncentrácie predstavovali dodávky pre odberateľov v Slovenskej republike približne 25% z celkového objemu zrealizovaných dodávok. Pre odberateľov v Slovenskej republike bolo približne 31% objemu dodávok zrealizovaných prostredníctvom spoločnosti PREFERT (priemyselné hnojivá) a približne 22% prostredníctvom spoločnosti Vagus (gumárenské chemikálie). Znamená to, že z hľadiska celkového smerovania dodávok sú výrobné kapacity skupiny Duslo orientované proexportne, pričom najväčší podiel na celkovom objeme dodávok majú odberatelia v Nemecku (približne 20%) a v Českej republike (približne 17%).

	Na základe vyššie uvedeného úrad zistil, že spoločnosť Duslo je podnikateľom podľa § 3 ods. 2 zákona, a teda zákon sa na Duslo podľa § 2 ods. 1 písm. a) zákona vzťahuje.

3. Koncentrácia podliehajúca kontrole úradu

 	Úrad sa ďalej zaoberal posúdením, či predmetná koncentrácia podlieha kontrole úradu podľa § 10 ods. 1 zákona, podľa ktorého koncentrácia podlieha kontrole úradu, ak
a) spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej             1 200 000 000 Sk a aspoň dvaja účastníci koncentrácie dosiahli               v Slovenskej republike celkový obrat každý najmenej 360 000 000 Sk za uzavreté účtovné obdobie predchádzajúce vzniku koncentrácie alebo
b) aspoň jeden z účastníkov koncentrácie dosiahol v Slovenskej republike celkový obrat najmenej 500 000 000 Sk za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 1 200 000 000 Sk za uzavreté účtovné obdobie predchádzajúce vzniku koncentrácie. 

	Podľa § 10 ods. 2 zákona celkový obrat účastníka koncentrácie je súčet obratov
a) účastníka koncentrácie,
b) podnikateľov, v ktorých účastník koncentrácie priamo alebo nepriamo
1. má podiel na základnom imaní vyšší ako polovicu,
2. má právo vykonávať viac ako polovicu hlasovacích práv,
3. má právo vymenovať viac ako polovicu členov orgánov podnikateľa alebo
4. má právo riadiť podnik,
c) podnikateľov, ktorí majú práva uvedené v písmene b) v podniku účastníka koncentrácie,
d) podnikateľov, v ktorých majú podnikatelia uvedení v písmene c) práva uvedené v písmene b),
e) podnikateľov, v ktorých dvaja alebo viacerí podnikatelia uvedení                v písmenách a) až d) majú spoločné práva uvedené v písmene b). 

	Z predložených podkladov o obratoch účastníkov koncentrácie úrad zistil, že za uzavreté účtovné obdobie predchádzajúce vzniku koncentrácie,   t. j. za rok 2003, podnikateľ AGROFERT HOLDING dosiahol v Slovenskej republike celkový obrat 1 493 327 000 Sk a podnikateľ Duslo dosiahol           v Slovenskej republike celkový obrat 3 564 033 000 Sk. Celosvetový celkový obrat podnikateľa Duslo v sledovanom období dosiahol výšku 10 268 341 000 Sk a celosvetový celkový obrat podnikateľa AGROFERT HOLDING v roku 2003 bol 56 727 142 000 Sk. 

	Na základe uvedených skutočností úrad dospel k názoru, že predmetná koncentrácie podlieha kontrole úradu podľa § 10 ods. 1 zákona.

Ďalej úrad posudzoval, či podnikateľ AGROFERT HOLDING postupoval podľa § 10 ods. 9 zákona, podľa ktorého koncentrácia, ktorá podlieha kontrole úradu podľa odseku 1, musí byť oznámená úradu do 30 pracovných dní odo dňa a) uzavretia zmluvy, b) oznámenia prijatia návrhu v obchodnej verejnej súťaži, c) doručenia rozhodnutia štátneho orgánu podnikateľovi, d) keď Európska komisia oznámila podnikateľovi, že vo veci bude konať úrad alebo e) v ktorom nastala iná skutočnosť, na ktorej základe došlo k vzniku koncentrácie. Lehota začne plynúť odo dňa, keď nastala prvá zo skutočností uvedených v písmenách a) až c) alebo v písmene e).     
Úrad zistil, že v predmetnom prípade relevantným dňom, ktorý je rozhodujúci pre určenie začatia plynutia lehoty na oznámenie koncentrácie je deň uzatvorenia Zmlúv a Zmlúv o budúcich zmluvách, t. j. 13. 10. 2004,         z čoho vyplýva, že koncentrácia bola úradu oznámená v zákonom stanovenej lehote 30 pracovných dní podľa § 10 ods. 9 zákona, a teda podnikateľ AGROFERT HOLDING neporušil vyššie uvedenú povinnosť.

4. Relevantné trhy a dopad koncentrácie na hospodársku súťaž

Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb        z hľadiska užívateľa zhodné alebo vzájomne zastupiteľné.
Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary, ktoré sú schopné uspokojiť určitú potrebu užívateľov.
Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technologických charakteristík, ceny a účelu použitia.
Priestorový relevantný trh je podľa § 3 ods. 6 zákona vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

Pri vymedzení relevantných trhov z tovarového hľadiska úrad  vychádzal z ustanovení § 3 ods. 3 až 5 zákona, hlavných činností a aktivít vykonávaných účastníkmi koncentrácie a s nimi prepojenými podnikateľmi, ktoré sú popísané v časti 2 tohto rozhodnutia - Účastníci konania                   a koncentrácie. V rámci posúdenia a zadefinovania relevantných trhov sa zameral na relevantné trhy, na ktorých sa môžu prejaviť účinky koncentrácie   v rámci Slovenskej republiky, pričom vychádzal zo sortimentu výrobkov vyrábaných a dodávaných účastníkmi koncentrácie.

4.1 Gumárenské chemikálie

V oznámení koncentrácie účastník konania vymedzil vo vzťahu             k posudzovanej koncentrácii ako ovplyvnené relevantné trhy: 
- relevantný trh výroby a veľkoobchodného predaja gumárenských chemikálií - antidegradantov (stabilizátorov) a
- relevantný trh výroby a veľkoobchodného predaja gumárenských procesných chemikálií. 
Nadväzne na uvedené úrad uskutočnil analýzu skutočností uvedených      v oznámení koncentrácie a zistil, že v rámci výrobných programov obidvaja účastníci koncentrácie pôsobia v oblasti výroby a predaja skupiny výrobkov označovaných ako gumárenské chemikálie. Napriek skutočnosti, že      výrobky patriace do tejto skupiny sú pri výrobe gumárenských výrobkov nezastupiteľné, úrad analyzoval postavenie účastníkov koncentrácie pri dodávkach týchto výrobkov pred koncentráciou možné dopady, resp. zmeny, ktoré by koncentrácia mohla vyvolať. 

Gumárenské chemikálie predstavujú látky a prípravky, ktoré sa pridávajú do kaučukov pred ich ďalším spracovaním na výrobky z gumy. Ich úlohou je zlepšiť proces prípravy vulkanizačnej zmesi, ovplyvniť priebeh vulkanizácie a zabezpečiť lepšie vlastnosti výslednému produktu. Používajú sa pri výrobe pneumatík, dopravných pásov, tesnenia a pod., pričom približne 75% nákupu gumárenských chemikálií uskutočňujú výrobcovia pneumatík. 

Vo všeobecnosti sa gumárenské chemikálie delia na tri skupiny: 
▫  na skupinu tzv. urýchľovačov (tvoria približne 35% všetkých gumárenských chemikálií),
▫ na skupinu antidegradantov, ktoré ovplyvňujú kvalitatívne vlastnosti         výsledného produktu (tvoria približne 49% všetkých gumárenských chemikálií) a
▫  na skupinu rôznych procesných chemikálií, ktoré ovplyvňujú proces výroby produktu a jeho štruktúru (tvoria približne 16%).  

Pretože výrobky patriace do týchto skupín, ako už bolo uvedené, nie sú vzájomne zastupiteľné, nakoľko pre výrobu finálneho produktu (napr. pneumatiky) je potrebné použiť všetky zložky uvedených gumárenských chemikálií, úrad analyzoval postavenie účastníkov koncentrácie pri:

výrobe a predaji antidegradantov, 
výrobe a predaji procesných chemikálií a 
výrobe a predaji urýchľovačov. 
 
Spoločnosť Duslo vyrába a obchoduje s nasledovnými gumárenskými antidegradantmi:
- Dusantox® 6PPD - je jedným z komerčných antidegradantov pre gumu a iné elastoméry. Kumuluje v sebe antiozonačné a protiúnavové ochranné vlastnosti s dlhodobým účinkom vo všetkých typoch kaučukov.
- Dusantox® IPPD - je účinný a komplexne pôsobiaci antidegradant pre všetky bežné elastoméry, hlavne pre gumu. Je to vynikajúci antiozonant, antioxidant, výrazne zvyšuje odolnosť proti dynamickej únave a potláča vplyv kaučukových jedov.
- Dusantox® 86 - je nefarbiaci antioxidant pre všeobecné použitie predovšetkým pre gumové výrobky na báze CR, NR, IR, BR, SBR, NBR         a EPDM, ale aj pre plasty. Účinne a dlhodobo chráni proti vplyvom kyslíka, tepla, dynamickej únave a aj proti kaučukovým jedom.
- Dusantox® L - kvapalný stabilizátor syntetických kaučukov s dlhodobým ochranným účinkom aj vo výrobkoch z gumy.
Gumárenské antidegradanty sa na celkovej produkcii Dusla podieľajú približne 25 percentami.

Medzi procesné chemikálie, ktoré spoločnosť Duslo vyrába                a obchoduje s nimi, patria: 	
- Duslin® P - je chemicky N-cyklohexyltioftalimid (CTP). Je to spomalovač vulkanizácie, zvlášť účinný so sulfénamidami a tiazolami. Je vhodný pre svetlé aj tmavé výrobky. Zvýšená dávka CTP zlepší vulkanizačnú bezpečnosť kaučukových zmesí a predĺži dobu plastičnosti pri vulkanizačnej teplote.
- Duslin® G-80 - je granulovaná forma N-cyklohexyltioftalimidu s netoxickým parafínovým spojivom. Granulovaná forma významne potláča dráždiace účinky CTP na pokožku, znižuje straty účinnej látky pri manipulácii                a zabezpečuje dokonalú dispergáciu aktívnej látky v kaučuku.
- Duslin® PP - je práškový N-cyklohexyltioftalimid (CTP), upravený butyloleátom ako prostriedkom proti spekaniu.
Gumárenské procesné chemikálie sa na celkovej produkcii spoločnosti Duslo podieľajú približne 6% - tami. 
	
Z gumárenských urýchľovačov spoločnosť ISTROCHEM vyrába nasledovné produkty:
- SULFENAX CBS - je rýchly urýchľovač vulkanizácie s oneskoreným účinkom. Používa sa samostatne alebo v kombinácii so sekundárnym urýchľovačom (napr. s dyfenylguanidínom, tetrametyl tiurandusilfidom, atď.) Vulkanizačným činidlom je síra.
- SULFENAX TBBS - je taktiež rýchly urýchľovač vulkanizácie s oneskoreným účinkom s rovnakým použitím ako SULFENAX CBS, avšak má vyššiu spracovateľskú bezpečnosť.

	Ako vyplýva z podkladov predložených účastníkom konania Duslo          z celkovej produkcie gumárenských antidegradantov umiestňuje na domácom trhu necelých 5% a zvyšných viac ako 95% exportuje, čo na svetovom trhu predstavuje podľa odborného odhadu účastníka konania podiel približne 14%. Podobná situácia je aj v oblasti výroby a predaja procesných chemikálií,        z ktorých na trhu Slovenskej republiky umiestňuje necelé 4% z celkovej produkcie a zvyšných viac ako 96% vyváža, čo na svetovom trhu predstavuje trhový podiel približne 20%. 
Podobne, vychádzajúc z údajov o celkovej výrobnej kapacite, jej využitia a objemu predaja na Slovensku, spoločnosť ISTROCHEM na tuzemskom trhu realizuje približne 4% ním vyrobených gumárenských urýchľovačov a zvyšok je predmetom exportu. 
Z uvedeného súčasne vyplýva, že disponibilné kapacity účastníkov koncentrácie v oblasti výroby gumárenských chemikálií mnohonásobne prevyšujú požiadavky slovenského trhu. 
Výrobu antidegradantov a procesných chemikálií ISTROCHEM a ani  iný podnik zo skupiny AGROFERT vo výrobnom programe nemá, rovnako ako Duslo vo výrobnom programe výrobu gumárenských urýchľovačov.                Z podkladov predložených účastníkom konania tak isto vyplýva vysoká investičná náročnosť spojená s prípadným vybudovaním nových výrobných kapacít, čo znamená, že ani jeden z účastníkov koncentrácie nie je schopný operatívne započať s dodávkami konkurenčného výrobku.  

	Z podkladov získaných v priebehu správneho konania úrad súčasne zistil, že výrobcovia pneumatík nakupujú gumárenské chemikálie od viacerých svetových výrobcov. Potvrdzuje to  aj skutočnosť, že oslovený slovenský výrobca pneumatík MATADOR okrem účastníkov koncentrácie gumárenské chemikálie nakupuje pravidelne aj od iných, zahraničných výrobcov (Flexys, Lanyess, Lions Industries, Chem-Unio). Hlavným dôvodom diverzifikácie dodávok je maximálne zníženie rizika ohrozenia chodu výroby.  
	Z podkladov predložených úradu v oznámení koncentrácie, ako aj            z podkladov získaných vlastným šetrením vyplýva, že dodávky sledovaných výrobkov majú celosvetovú dimenziu a sú realizované iba niekoľkými veľkými spoločnosťami.
 
Na základe vyššie uvedených skutočností sa úrad s vymedzením tovarových relevantných trhov uvedených účastníkom konania v oznámení koncentrácie ako ovplyvnených relevantných trhov vo vzťahu k posudzovanej koncentrácii nestotožnil. Dospel k záveru, že nakoľko spoločnosť ISTROCHEM vyrába len urýchľovače a spoločnosť Duslo  len antidegradanty a procesné chemikálie, nedochádza k prekrývaniu aktivít účastníkov koncentrácie na týchto trhoch. Nadväzne na uvedené úrad súčasne dospel k záveru, že AGROFERT HOLDING a Duslo nie sú aktuálnymi ani potenciálnymi konkurentmi v predmetnej oblasti, na základe čoho sa posudzovanou koncentráciou nemení štruktúra týchto trhov a ďalej sa problematikou gumárenských chemikálií podrobnejšie nezaoberal. 

4.2 Priemyselné hnojivá

	Účastník konania v oznámení koncentrácie ďalej vymedzil osem relevantných trhov odvodených od výrobného programu účastníka koncentrácie Duslo (výroba a veľkoobchodný predaj dusíkatých hnojív,  výroba a veľkoobchodný predaj viaczložkových priemyselných hnojív, výroba            a veľkoobchodný predaj čpavku, výroba a veľkoobchodný predaj          kyseliny dusičnej, výroba a veľkoobchodný predaj fungicídov, výroba             a veľkoobchodný predaj polyvinylacetátové disperzie a lepidiel, výroba          a veľkoobchodný predaj produktov horčíkovej chémie a výskum a vývoj           v oblasti chémie a chemickej technológie).
	Úrad na základe analýzy predložených podkladov zistil, že aktivity obidvoch účastníkov koncentrácie  sa stretávajú iba v skupine výrobkov, ktorá je označovaná spoločným názvom priemyselné hnojivá. V rámci tejto skupiny úrad identifikoval z hľadiska dopytovej substitúcie ako relevantné trhy:
- výrobu a predaj dusíkatých hnojív,
- výrobu a predaj viaczložkových hnojív a 
- výrobu a predaj špeciálnych hnojív.
Od hlbšej analýzy ostatných relevantných trhov úrad na základe vyššie uvedeného upustil.   
Výrobky patriace do tejto skupiny možno z hľadiska ich dopytovej substitúcie zaradiť do viacerých nezávislých relevantných trhov. Vzhľadom na túto skutočnosť úrad analyzoval postavenie účastníkov koncentrácie na príslušných relevantných trhoch.

Priemyselné hnojivá sú výsledkom priemyselného procesu a sú používané pre výživu rastlín, ako zdroj dôležitých biogénnych prvkov - dusíka, fosforu, draslíka, prípadne ďalších (vápnika, rôznych stopových prvkov). Priemyselné hnojivá sú vyrábané ako pevné (granulované) a kvapalné. Hnojivá v kvapalnej forme nadobúdajú stále väčší význam pre ich agronomické, ekonomické a ekologické prednosti, ktoré sa prejavujú najmä pri manipulácii a rovnomernosti ich aplikácie. Z hľadiska chemického zloženia a účelu použitia sa priemyselné hnojivá, ako už bolo uvedené, delia na:
- dusíkaté hnojivá,
- viaczložkové hnojivá a
- špeciálne hnojivá.

▫ Dusíkaté hnojivá dodávajú rastlinám dusík ako živinu nepostrádateľnú       pre tvorbu bielkovín. K dusíkatým priemyselným hnojivám patrí: dusičnan amónny (liadok amónny), síran amónny, dusičnan vápenatý (liadok vápenatý) a dnes už málo používané dusíkaté vápno. Medzi dusíkaté hnojivá patrí aj močovina, ktorá má široké uplatnenie v poľnohospodárstve ale aj v priemysle. V poľnohospodárstve sa používa ako koncentrované dusíkaté hnojivo a tiež ako kŕmny doplnok pri výrobe kŕmnych            zmesí. V priemysle sa používa ako surovina pri výrobe močovinovo-formaldehydových lepidiel a na výrobu melaninu. Pre priemyselné využitie neexistuje pre močovinu substitút. V prípade použitia močoviny ako hnojiva, je možné ju nahradiť iným dusíkatým hnojivom.

▫ Viaczložkové hnojivá NPK, na rozdiel od dusíkatých hnojív obsahujúcich výlučne dusík, obsahujú okrem dusíka aj ďalšie základné typy živín ako dusík, fosfor a draslík podľa jednotlivých typov v rôznom pomere. Kombinované hnojivá sú určené na základné predsejbové hnojenie plodín. V porastoch rastlín náročnejších na dusík je vhodné ich aplikáciu kombinovať s jednozložkovým dusíkatým hnojivom.    

▫ Špeciálne hnojivá tvoria skupinu priemyselných hnojív, ktoré svojim zložením a účelom použitia nie je možné zaradiť do skupiny dusíkatých alebo viaczložkových hnojív. Ide o výrobky, ktoré sú vyrábané   a dodávané v menších objemoch a sú určené na špeciálne použitie.

Hnojivá vyššie uvedených skupín priemyselných hnojív, t. j. dusíkatých,  viaczložkových a špeciálnych hnojív nie sú vzájomne zameniteľné, a to          z dôvodu nielen ich charakteristických vlastností a ceny, ale predovšetkým     z hľadiska účelu ich použitia. Na základe uvedeného úrad vymedzil                v posudzovanom prípade z tovarového hľadiska nasledovné tri samostatné relevantné trhy:

1. relevantný trh výroby a predaja dusíkatých hnojív,
2. relevantný trh výroby a predaja viaczložkových hnojív a
3. relevantný trh výroby a predaja špeciálnych hnojív

Pri vymedzení priestorového relevantného trhu vo vzťahu k tovarovým relevantným trhom uvedeným pod bodmi 1. až 3. úrad vychádzal predovšetkým z pôsobnosti účastníkov koncentrácie a ich konkurentov, na základe čoho definoval priestorový relevantný trh ako územie Slovenskej republiky. Úrad zistil, ako bude uvedené ďalej, že vzhľadom k postaveniu účastníkov koncentrácie na takto vymedzenom priestorovom trhu, možno tento označiť za trh vyznačujúci sa podmienkami, ktoré ho výrazne odlišujú  od ostatných území (ide hlavne o existenciu vybudovanej a fungujúcej distribučnej siete, ktorá pri dodávkach dusíkatých, viaczložkových                  a špeciálnych hnojív vymedzila územie, na ktorom sú súťažné podmienky také homogénne, že územie Slovenskej republiky z tohto aspektu môžeme odčleniť od ostatných území).

Na základe analýzy predložených podkladov a informácií úrad ďalej zistil nasledovné skutočnosti.

Spoločnosť Duslo uskutočňuje výrobu priemyselných hnojív na báze vlastnej výroby amoniaku. Amoniak používa na výrobu jednozložkového hnojiva - močoviny, ako aj na výrobu kyseliny dusičnej, z ktorej sa vyrábajú jednozložkové a viaczložkové hnojivá, prípadne ďalšie špeciálne hnojivá. 

Medzi dusíkaté hnojivá vyrábané spoločnosťou Duslo patrí:
- Liadok amónny s dolomitom (LAD) - pevné dusíkaté hnojivo. Je to najvýznamnejšie hnojivo používané na Slovensku. Okrem 27% dusíka obsahuje aj dolomit, ktorý znižuje kyslosť hnojiva. Používa sa na základné hnojenie a prihnojovanie plodín. Možno ho nahradiť inými dusíkatými hnojivami, najčastejšie sa nahrádza dusičnanom amónnym.
-  Dusičnan amónny - síran amónny DASA - ide o pevné dusíkaté hnojivo       s obsahom síry (26% dusík, 13% síra). Používa sa na základné hnojenie    a prihnojovanie plodín. Možno ho nahradiť inými dusíkato-sírnymi hnojivami ako napr. močovina so sírou, ktorých je na trhu veľa druhov.
-  DAM - roztok dusičnanu amónneho a močoviny - kvapalné dusíkaté hnojivo používané na základné predsejbové hnojenie plodín, na mimo koreňovú výživu rastlín a na prihnojovanie počas vegetácie. Možno ho nahradiť inými dusíkatými kvapalnými hnojivami ako Agrosadam.
-  DUMAG - kvapalné hnojivo s obsahom 10% dusíka a 8% MgO, ktoré sa používa na odstránenie deficitu horčíka v pôde. Je považovaný za doplnkový produkt a z hľadiska objemu nevýznamný.

	Spoločnosť Duslo vyrába svoje produkty na troch výrobných linkách. Na jednej vyrába dusíkaté hnojivo močovinu, na druhej linke ďalšie dusíkaté hnojivo liadok amónny s dolomitom LAD a na tretej linke vyrába prevažne viaczložkové hnojivá NPK. Na tejto linke je však v prípade potreby možné vyrábať aj dusíkaté hnojivo DASA, prípadne LAD.
 		Dusíkaté hnojivá sa na celkovej produkcii Dusla podieľajú približne 43%-tami. Z celkového objemu vyrobených dusíkatých hnojív spoločnosť Duslo na trhu Slovenskej republiky umiestni približne 25% a zvyšných 75% je predmetom exportu.

Spoločnosť Lovochemie vlastní dve samostatné výrobné zariadenia. Na jednom z nich, určenom na výrobu dusíkatých hnojív, vyrába liadok amónny (LAD) a liadok amónnovápenatý (LAV) a na druhom zariadení vyrába viaczložkové hnojivá NPK a špeciálne hnojivo liadok vápenatý. Ďalšie špeciálne hnojivo CERERIT vyrába na samostatnom zariadení situovanom      v Městci Královom. 
Ako už bolo uvedené vyššie, väčšia časť dusíkatých hnojív vyrábaných spoločnosťou Lovochemie je umiestňovaná na trh Českej republiky                 a vyvážaná do Nemecka. 
Na trh Slovenskej republiky  AGROFERT HOLDING nedováža žiadne dusíkaté hnojivo.

	AGROFERT HOLDING (Lovochemie) vyrába nasledovné dusíkaté hnojivá:
- Liadok amónny s vápencom (LAV) ,
- Liadok amónny s dolomitom (LAD),
- Hnojivá na báze dusičnanu a síranu amónneho (DASA) a kvapalných hnojív, z ktorých najvýznamnejší je roztok dusičnanu amónneho s močovinou          s obchodným názvom DAM 390.

	Okrem spoločnosti Duslo vyrába na Slovensku dusíkaté hnojivá aj spoločnosť HNOJIVÁ, a. s. Strážske (ďalej len „HNOJIVÁ, a. s.“). Jedná sa    o nasledovné produkty:
- LAV 27 (liadok amónno-vápenatý) je dusičnan amónny s prídavkom jemne mletého vápenca. Používa sa na základné hnojenie alebo prihnojovanie počas vegetácie ku všetkým plodinám. Vhodný je najmä pre kyslejšie pôdy    s nedostatkom živín.
- DAM 390 je roztok dusičnanu amónneho a močoviny. Je to tekuté hnojivo obsahujúce dusík v amidickej, dusičnanovej a amoniakovej forme. Používa sa na základné hnojenie pred sejbou, na hnojenie trávnatých porastov a na urýchlenie rozkladu pozberových zvyškov.
- DAs HUM je roztok dusičnanu amónneho, síranu amónneho a humínových kyselín. Používa sa na floriálnu výživu podobne ako DAM 390. Účinkuje ako rastový stimulátor, zvyšuje syntézu a činnosť rastlinných enzýmov.
	
	Na relevantnom trhu dusíkatých hnojív okrem Dusla a spoločnosti HNOJIVÁ, a. s. pôsobia viaceré spoločnosti prostredníctvom dovozov pre konečných spotrebiteľov.

 Z viaczložkových hnojív spoločnosť Duslo vyrába NPK hnojivo. NPK hnojivá má Duslo registrované pod ochrannou značkou DUSLOFERT. Obsahujú základné živiny v rôznom pomere: dusík (10-20%), fosfor (10-20%) a draslík (0-21%). Tieto hnojivá sú určení na základné predsejbové hnojenie všetkých plodín. Je ho možné nahradiť kombináciou jedno alebo dvojzložkových hnojív obsahujúcich dusík, fosfor a draslík ako napr. MAP, DAP, draselná soľ a rôzne typy dusíkatých hnojív.
Viaczložkové priemyselné hnojivá predstavujú na celkovej produkcii Dusla približne 7%. Z toho predaj na trhu Slovenskej republiky predstavuje zhruba 68% a export 32%.

	AGROFERT HOLDING vyrába viaczložkové hnojivá (NPK a NP) vo variantnej sortimentnej skladbe pomeru živín N:P:K, avšak obdobne ako        v prípade dusíkatých hnojív, na slovenskom trhu nepredáva nijaké viaczložkové hnojivá.

	Obdobne ako pri dusíkatých hnojivách pôsobí aj na trhu výroby            a predaja viaczložkových hnojív spoločnosť HNOJIVÁ, a. s., ktorá vyrába Zeomix NPK - viaczložkové ekologické hnojivo na zeolitovom nosiči               v granulovanej forme. Obsahuje 7% dusíka, min. 5% fosforu, min. 8% draslíka, 11% síry a stopové prvky titan, železo, horčík a vápnik. Taktiež aj na tomto relevantnom trhu pôsobí prostredníctvom dovozov viacero spoločností.

	Pokiaľ sa jedná o špeciálne hnojivá, AGROFERT HOLDING vyrába     a súčasne dodáva na trh Slovenskej republiky nasledovné produkty: 

- Liadok vápenatý (LAV) je špeciálne granulované hnojivo obsahujúce zmes dusičnanu vápenatého s hydrátovou vodou a dusičnanom amónnym. Napriek tomu, že obsahuje dusík, nie je možné ho považovať za dusíkaté hnojivo porovnateľné, resp. zameniteľné s dusíkatými hnojivami vyrábanými spoločnosťou Duslo. Niektorí západoeurópski výrobcovia liadok vápenatý dokonca necharakterizujú ako hnojivo, ale špecifikujú ho ako chemickú špecialitu. Podstatnou zložkou liadku vápenatého, kvôli ktorej ho odberatelia kupujú, je vodou rozpustný dusičnan vápenatý (obsah vápnika 20%). Doporučuje sa predovšetkým k regeneračnému hnojeniu ozimín                     a k neskorému (kvalitatívnemu) prihnojeniu obilnín, k prihnojeniu zoslabnutých porastov ďatelinovín, k prihnojeniu cukrovky, kŕmnej repy, maku, kukurice, zmesiek na zeleno a tiež k operatívnemu odstráneniu nedostatku vápnika vo výžive rastlín.
- CERERIT je bezchloridové dusíkato-fosforečno-draselné hnojivo so stopovými prvkami, určené predovšetkým k výžive ovocia, zeleniny                a okrasných rastlín. Používa sa na všetkých typoch a druhoch pôd                 s vyrovnanou zásobou živín. 

	Na rozdiel od dusíkatých a viaczložkových hnojív, ktoré sú určené pre poľnohospodársku veľkovýrobu, čomu zodpovedá aj ich spôsob distribuovania a skladovania, liadok vápenatý a CERERIT sú určené pre skupinu drobných pestovateľov zeleniny, kvetov a pod. Distribúcia oboch výrobkov sa realizovala formou priamej dodávky odberateľom, čomu zodpovedá aj ich malospotrebiteľské balenie. V porovnaní s objemami hnojív spotrebovaných pri veľkoplošnom hnojení boli použité množstvá liadku vápenatého                 a CERERIT-u minimálne, a neporovnateľné so skupinou dusíkatých               a viaczložkových hnojív. 

	Účastník koncentrácie Duslo nie je výrobcom hnojív spadajúcich do skupiny špeciálnych a ostatných hnojív, ktoré by akýmkoľvek spôsobom boli zameniteľné s výrobkami dodávanými na relevantný trh Slovenskej republiky účastníkom koncentrácie podnikateľom AGROFERT HOLDING.
	Z uvedeného dôvodu sa úrad ďalej analýzou trhu špeciálnych               a ostatných hnojív nezaoberal.

	Vychádzajúc z postavenia účastníkov posudzovanej koncentrácie na zadefinovaných relevantných trhoch úrad analyzoval distribučný systém, ktorým sa posudzované výrobky dostávajú ku konečnému spotrebiteľovi,        s cieľom identifikovať dopady  a zmeny, ktoré v tomto reťazci koncentrácia môže vyvolať.

	Z podkladov predložených úradu v oznámení koncentrácie, ako aj          z výsledkov vlastného šetrenia úrad zistil, že v priebehu posledných troch desaťročiach sa pri dodávkach dusíkatých a viaczložkových hnojív vygenerovala na relevantnom trhu Slovenskej republiky nasledovná štruktúra distribučného systému: výrobca - distribútor - konečný odberateľ.

	Z predchádzajúcej analýzy postavenia výrobcov, resp. dovozcov dusíkatých a viaczložkových hnojív je zrejmé vedúce postavenie podnikateľa Duslo pri ich výrobe a dodávkach na trhu Slovenskej republiky. 

	Ako koneční odberatelia na druhej strane distribučného systému vystupujú v rozhodujúcej miere podniky poľnohospodárskej prvovýroby a to bez ohľadu na rozdiely vo vlastníckych vzťahoch, resp. organizačnom usporiadaní. Táto skutočnosť predstavuje rozsiahlu diverzifikáciu celkového počtu odberateľov ako z hľadiska ich počtu, tak ich priestorového rozmiestnenia. Analýzou ostatných minoritných odberateľov, mimo poľnohospodárskej prvovýroby sa vzhľadom na charakter posudzovaného prípadu úrad nezaoberal.

	Použitie priemyselných hnojív konečnými spotrebiteľmi je všeobecne limitované agrotechnickými termínmi, ktoré sú v podmienkach Slovenskej republiky vymedzené mesiacmi marec - máj a september - október. Tento systém aplikácie nie je v súlade s technologickým cyklom výrobcov                 a nadväzne distribútorov, u ktorých má výroba priemyselných hnojív, resp. ich dodávky kontinuálny charakter.
	Vzhľadom k obmedzeným skladovacím kapacitám výrobcov, resp. dovozcov priemyselných hnojív vzniká tak rozpor medzi, možnosťou              a potrebou výrobcov expedovať produkciu v priebehu celého roku                   a možnosťou konečných spotrebiteľov aplikovať priemyselné hnojivá iba vo vymedzenom období.
	Riešením uvedeného rozporu bol vznik siete distribútorov                     v sedemdesiatych rokoch minulého storočia. Túto sieť tvorili tzv. agrochemické podniky (ďalej len „AChP“), ktorých podielnikmi boli bývalé  JRD a ŠM. AChP boli budované na regionálnej základni a okrem iného disponovali aj skladovacími kapacitami na uskladnenie priemyselných hnojív                    v mimosezónnom období pred ich aplikáciou do pôdy, ako aj technikou na ich aplikáciu.
Vybudovaný distribučný systém fungoval v opísanej podobe do  začiatku deväťdesiatych rokov, keď v dôsledku nastupujúcej krízy poľnohospodárstva  v Slovenskej republike vyvolanej finančnými problémami podnikov poľnohospodárskej prvovýroby spotreba priemyselných hnojív prudko klesla. (Z podkladov ktoré úrad získal vlastným šetrením vyplýva, že spotreba čistých živín na 1 hektár poľnohospodárskej pôdy v kg poklesla       z odporúčaných optimálnych dávok dosahovaných v roku 1990 na cca 32% tejto dávky v roku 2003, pričom v niektorých rokoch bola táto spotreba ešte nižšia).
	Vlastným šetrením úrad rovnako zistil, že podniky poľnohospodárskej prvovýroby používali v tomto období najmä dusíkaté hnojivá, pričom najvýraznejší pokles bol zaznamenaný v oblasti kombinovaných, resp. jednozložkových fosforečných a draselných hnojív. Aj keď v posledných rokoch má tendencia spotreby priemyselných hnojív vzostupný trend, zlá finančná situácia poľnohospodárskych podnikov, je naďalej limitujúcim faktorom, ktorý znemožňuje dosiahnutie požadovanej úrovne spotreby.
	Nepriaznivá finančná situácia podnikov prvovýroby sa prenášala aj do AChP, výsledkom čoho bolo postupné majetkové prepájanie najväčšieho dodávateľa hnojív v Slovenskej republike, podnikateľa Duslo s jednotlivými AChP prostredníctvom spoločnosti PREFERT, ktorá vznikla v roku 1995. 
	Spoločnosť PREFERT, ako už bolo uvedené, kontroluje osem dcérskych spoločností, pôvodne nezávislých AChP, ktoré spolu s obchodnými spoločnosťami kontrolovanými priamo podnikateľom Duslo pokrývajú              a dodávajú priemyselné hnojivá na teritoriálnom princípe na územie celej Slovenskej republiky. 
	Z oznámenia koncentrácie vyplýva, že z celkového objemu dodávok realizovaných na relevantných trhoch Slovenskej republiky spoločnosťou PREFERT predstavujú rozhodujúci podiel výrobky produkované podnikateľom Duslo a zostávajúca časť je od iných dodávateľov, vrátane dovozov zo zahraničia. Okrem dodávok realizovaných cez skupinu PREFERT a priamo riadené obchodné spoločnosti Agrochemický podnik s.r.o., Veľký Krtíš           a Agropodnik Sládkovičovo, a. s. dodáva podnikateľ Duslo svoje výrobky pre konečných spotrebiteľov aj priamo na základe zmlúv, ktoré uzatvára              s poľnohospodárskymi podnikmi, alebo tiež na základe zmlúv iným veľkoobchodníkom, ktorí vlastnia sklady umožňujúce následnú distribúciu. 
	Podiel podnikateľa Duslo na celkovom objeme dodávok na zadefinované relevantné trhy Slovenskej republiky sa podľa údajov obsiahnutých v oznámení koncentrácie dlhodobo pohybujú v rozpätí 70 až 80% pri dusíkatých hnojivách a 65 až 75% pri viaczložkových hnojivách. 
	
Konkurenčný výrobca dusíkatých a viaczložkových hnojív v Slovenskej republike HNOJIVÁ, a. s. svoje výrobky dodáva mimo distribučnej siete Duslo, a to formou dodávok pre nezávislých odberateľov, ktorí tieto výrobky ďalej dodávajú konečným spotrebiteľom, alebo formou trvalo sa zvyšujúceho podielu dodávok priamo konečným odberateľom. 
	Celkový podiel podnikateľa HNOJIVÁ, a. s. na dodávkach dusíkatých hnojív na relevantný trh Slovenskej republiky predstavuje 10 až 15%.

	Ďalšími subjektami formujúcimi trh s dusíkatými a viaczložkovými hnojivami Slovenskej republiky sú nezávislí distribútori a importéri, ktorých podiel na dodávkach predstavuje pri dusíkatých hnojivách 10 až 15% a pri viaczložkových hnojivách 25 až 35%.

	Úrad v ďalšom analyzoval situáciu na trhu dusíkatých a viaczložkových hnojív z hľadiska dlhodobého vývoja podielu jednotlivých účastníkov trhu. Úrad pritom vychádzal hlavne z už uvedených skutočností o celkovom poklese spotreby dusíkatých a viaczložkových hnojív od roku 1990, ako aj      o miernom oživení ich spotreby v posledných rokoch.
	Z podkladov predložených úradu účastníkom konania vyplynulo, že napriek uvedeným faktorom sprevádzaných prudkým poklesom a následným oživením, zostal podiel účastníka trhu s najväčším podielom, podnikateľa Duslo, v celom sledovanom období od roku 1994 v podstate nezmenený        a osciloval aj keď na nižšej absolútnej úrovni dodávok okolo podielov uvedených v predchádzajúcej časti rozhodnutia.
	Výnimkou boli roky 1998 a 1999, kedy ako následok dovozu dusičnanu amónneho z krajín bývalého Sovietskeho zväzu nezávislými dovozcami došlo k poklesu tohto podielu pod dlhodobo dosahovanú úroveň. Následne po zákaze dovozu dusičnanu amónneho na Slovensko (registrácia v Zozname schválených hnojív štátnou skúšobňou SKTC-107 - Ústredný kontrolný skúšobný ústav poľnohospodársky), sa podiel podnikateľa Duslo na celkovom objeme dodávok opätovne stabilizoval. Táto skutočnosť svedčí o celkovej stabilite trhu a konzervatívnosti väzieb vybudovaných medzi dodávateľmi        a odberateľmi dusíkatých a viaczložkových hnojív.

	Existenciu predmetného zákazu úrad považuje za významnú bariéru vstupu ďalších účastníkov na trh, ktorá v kontexte s ďalšími faktormi prispieva          k formovaniu postavenia podnikateľa Duslo na relevantných trhoch dusíkatých a viaczložkových hnojív. 
	Ďalšou legislatívnou bariérou, ktorá ovplyvňuje dovoz dusíkatých          a viaczložkových hnojív na územie Slovenskej republiky sú colné sadzby,  ktoré zahraničných dodávateľov znevýhodňujú  v porovnaní s tuzemskými výrobcami. Pred vstupom Slovenskej republiky do Európskej únie boli sadzby pre jednotlivé skupiny hnojív diferencované v rozpätí od 4,8% do 6,5%.            S platnosťou od 1. 5. 2004 platia jednotné sadzby pre všetky nečlenské krajiny Európskej únie (v posudzovanom prípade relevantné vo vzťahu           k Rusku a Ukrajine) vo výške 6,5%.

	Medzi ďalšími bariérami vstupu úrad identifikoval vysoké náklady spojené s prípadným vybudovaním nových výrobných kapacít, ako aj náklady spojené s vybudovaním distribučnej siete, bez existencie ktorej realizácia dodávok nie je na vymedzenom relevantnom trhu uskutočniteľná, alebo ich realizácia je možná iba v obmedzenom rozsahu formou priamych dodávok konečnému odberateľovi.
	Existenciu už vybudovanej distribučnej siete (skupina PREFERT            a priamo kontrolované spoločnosti) vrátane väzieb vybudovaných v rámci tejto siete medzi dodávateľmi a konečnými odberateľmi (financovanie a úverovanie dodávaných hnojív) úrad považuje za ďalšiu bariéru vstupu, ktorá spolu         s uvedenými vysokými finančnými nákladmi spojenými so vstupom na trh cez nové kapacity prakticky vylučuje možnosť úspešného príchodu nového konkurenta.
	Významnou prekážkou, ktorá vzhľadom na charakter tovaru a jeho množstvo bráni masívnemu rozvoju dovozu dusíkatých a viaczložkových hnojív úrad zistil aj v stále rastúcich nákladoch na dopravu. Aj keď vo všetkých okolitých krajinách sú vybudované výrobné kapacity, ktoré by vo viacerých prípadoch boli schopné pokrývať aj potreby odberateľov                 v Slovenskej republike, náklady spojené s prepravou hnojív (vlaková aj automobilová doprava), spojené vo väčšine prípadov aj s nákladmi na prekládku sú faktorom, ktorý takisto negatívne ovplyvňuje možnosť dovozu. Existenciu rastu dopravných nákladov vo vzťahu k cenám prepravovaných hnojív potvrdili ako nezávislí dovozcovia, tak aj účastník konania s tým, že priemerný nárast cien za ostatných päť rokov predstavuje 15% - 20%. 

	Na základe vyššie uvedených skutočností a to menovite:

- vysokého podielu účastníka koncentrácie Duslo na relevantných trhoch dusíkatých a viaczložkových hnojív a jeho ekonomickej sile,
- nízkej dynamike relevantných trhov a konzervatívnosti odberateľov, vyplývajúcej z dlhodobých ekonomických a obchodných väzieb medzi účastníkmi trhu,
- vybudovanému distribučnému systému, ako z hľadiska technického vybavenia, tak ekonomicko-obchodných vzťahov,
-   existujúcim legislatívnym bariéram (clá, zákaz dovozu),
- vysokým finančným nákladom, ktoré sú spojené s príchodom nového subjektu na trh, 
-  absencii potenciálnej konkurencie,
-  vysokým a rastúcim nákladom na prepravu, 
ako aj na základe záverov obsiahnutých vo vyjadreniach oslovených konkurenčných firiem zo dňa 27. 1. 2005 a 31. 1. 2005, podľa ktorých:
-  „V Slovenskej republike o vysokej úrovni konkurenčného prostredia nie je možné hovoriť, vzhľadom k tomu, že hlavní distribútori sú viac - menej majetkovo prepojení s Duslom“,
- „Veľký výrobca a zároveň aj dodávateľ, ktorý má ľahší prístup k úverom môže ponúknuť dlhšie financovanie. To platí pre viaczložkové hnojivá. Problémom môžu byť dusíkaté hnojivá, najmä pre praktický zákaz dovozu dusičnanu amónneho. Tu je Duslo prakticky monopolným predajcom          s vlastnou sieťou distribútorov“,
úrad zistil, že podnikateľ Duslo má na relevantnom trhu dusíkatých hnojív      a relevantnom trhu viaczložkových hnojív dominantné postavenie.

Dopad koncentrácie na relevantný trh dusíkatých a viaczložkových hnojív

	Úrad uskutočnil analýzu zmien, ktoré predmetná koncentrácia môže vyvolať a ich dopadmi na relevantný trh dusíkatých a viaczložkových hnojív.
	Úrad pritom vychádzal zo skutočností zistených a uvedených                v predchádzajúcej časti rozhodnutia, podľa ktorých ani na jednom                  z posudzovaných relevantných trhoch nedochádza k prekrývaniu aktivít účastníkov koncentrácie na území Slovenskej republiky. Úrad vzal do úvahy aj všetky skutočnosti, ktoré viedli k definovaniu dominantného postavenia podnikateľa Duslo na relevantných trhoch Slovenskej republiky a dospel         k záveru, že vo väzbe na posudzovanú koncentráciu nemožno predpokladať  v jednotlivých posudzovaných faktoroch zmeny, ktoré by mohli ovplyvniť postavenie účastníkov koncentrácie na trhu. 

	Podľa vyjadrenia oslovených konkurenčných spoločností posudzovaná koncentrácia neovplyvní, resp. nezmení konkurenčné prostredie a je nimi  vnímaná skôr ako proces štrukturalizácie vlastníckych pomerov. Ani jedna                   z oslovených spoločností neuviedla, že by posudzovaná koncentrácia negatívne ovplyvnila jej postavenie na trhu.
	K rovnakému záveru dospela aj Slovenská poľnohospodárska               a potravinárska komora, ktorú úrad oslovil ako predstaviteľa konečných spotrebiteľov dusíkatých a viaczložkových hnojív, ktorá v tejto súvislosti uviedla, že „... prichádza len ku zmene majiteľa výrobcu hnojív a teda situácia v oblasti dodávok priemyselných hnojív by sa vstupom spoločnosti AGROFERT HOLDING do Dusla nemala meniť.“

	Výsledkom koncentrácie nebudú žiadne zmeny na vymedzených relevantných trhoch, nakoľko v posudzovanom prípade ide iba o vstup nového vlastníka do vlastníckej štruktúry podnikateľa Duslo, pričom úrad zistil, že nový vlastník, podnikateľ AGROFERT HOLDING nebol pred koncentráciou aktívny na žiadnom z týchto trhov a súčasne nie je ani potenciálnym konkurentom schopným bez vynaloženia podstatných nákladov vstúpiť         na trh. Koncentrácia tak isto nebude mať žiadny negatívny dopad na konečných spotrebiteľov, nakoľko zmenou vlastníckych pomerov nedochádza                   k narušeniu, resp. obmedzovaniu väzieb na trhu vytvorených medzi dodávateľmi a odberateľmi.
	Rovnako uskutočnenie koncentrácie nebude mať za následok narušenie doterajších väzieb medzi ostatnými účastníkmi trhu a ich odberateľmi ako ani vytvorenie nových bariér vstupu pre týchto účastníkov, resp. pre nových záujemcov o vstup na trh.

Úrad sa ďalej zaoberal hodnotením koncentrácie a jej dopadov na zadefinované relevantné trhy  z pohľadu pôsobenia účastníkov koncentrácie ako podnikateľa Duslo, ktorý je na týchto trhoch aktívny a podnikateľa AGROFERT HOLDING, ktorý by mohol byť potenciálnym konkurentom. Úrad skúmal, či takto vzniknutá koncentrácia nemôže mať podobné protisúťažné účinky ako koncentrácia medzi dvoma podnikateľmi už aktívnymi na tom istom relevantnom trhu.
	Analýzou podkladov a informácií predložených účastníkom konania ako aj získaných na základe vlastného šetrenia úrad zistil nasledovné skutočnosti:

- obidvaja účastníci koncentrácie vlastnia výrobné kapacity, na ktorých vyrábajú a následne na trhy dodávajú dusíkaté a viaczložkové hnojivá. Objem výrobných kapacít bol označený za obchodné tajomstvo a je súčasťou spisového materiálu;
- výrobné kapacity spoločnosti Lovochemie sú podstatne menšie ako výrobné kapacity spoločnosti Duslo a napriek tomu, že sú plne využívané ani            z pohľadu objemu produkcie ani dosiahnutého obratu nedosahujú úroveň spoločnosti Duslo;
- výrobné kapacity podnikateľa AGROFERT HOLDING na základe ktorých sa vyrábajú dusíkaté a viaczložkové hnojivá sú sústredené v dcérskej spoločnosti Lovochemie. Ako už bolo uvedené spoločnosť Lovochemie vlastní dve samostatné výrobné linky, jedna je určená na výrobu dusíkatých hnojív, druhá na výrobu viaczložkových hnojív. Presun výroby z hľadiska sortimentu medzi linkami by bol možný po odstavení výroby na jednej linke  a po finančne náročnej rekonštrukcii; 
- spoločnosť Lovochemie a ani žiadny iný podnikateľ patriaci do skupiny AGROFERT nedisponuje voľnými kapacitami, na ktorých by bolo možné vyrábať a dodávať na trh dusíkaté a viaczložkové hnojivá nad objemy dodávok, ktoré sú realizované v súčasnosti;
- vybudovanie nových kapacít, ktoré by umožnili podnikateľovi AGROFERT HOLDING podstatne zvýšiť objem výroby a dodávok dusíkatých                   a viaczložkových hnojív je spojené s vysokými investičnými nákladmi, ktoré sa rádovo pohybujú na úrovni niekoľko miliárd Sk. Podrobnejšia analýza týchto nákladov je súčasťou oznámenia koncentrácie;
- investičná výstavba výrobných kapacít na úrovni existujúcich výrob v Duslo alebo Lovochemie sa pohybuje v časovom horizonte troch rokov;
- spoločnosť Lovochemie, ako už bolo uvedené, je geograficky umiestnená     v severozápadnom regióne Českej republiky, čo predurčuje aj smerovanie jej produkcie. V rozhodujúcej miere sú to odberatelia v Českej republike       a v geograficky blízkom Nemecku;
- pre odberateľov so sídlom na území Slovenskej republiky spoločnosť Lovochemie dusíkaté hnojivá nedodáva. Príčinou doterajšej absencie spoločnosti Lovochemie na trhu Slovenskej republiky je:
  a) dlhodobé etablovanie a pôsobenie dominantného výrobcu dusíkatých      a viaczložkových hnojív, podnikateľa Duslo, ktorého výrobné kapacity niekoľkonásobne prevyšujú absorbčnú schopnosť trhu Slovenskej republiky;
  b)  existencia vybudovaného distribučného systému s dlhodobo vytváranými väzbami medzi dodávateľom Duslo a konečnými odberateľmi hnojív;
  c) geografická vzdialenosť Lovochemie od územia Slovenskej republiky (prepravná vzdialenosť Lovosice - hranice SR-ČR predstavuje 400 km), čo pri vysokých a rastúcich nákladoch na prepravu nepriaznivo ovplyvňuje v konečnom dôsledku výslednú cenu a zužuje pre AGROFERT HOLDING priestor pre možnú konkurenciu cez nižšie ceny;
- účastník konania podnikateľ AGROFERT HOLDING v oznámení koncentrácie uvádza, že v dôsledku skutočností uvedených                            v predchádzajúcom bode Lovochemie nie je na slovenskom trhu konkurencieschopná a sústreďuje sa preto na tie trhy, kde je pozícia priaznivejšia, t. j. hlavne český a nemecký trh.
 
	Na základe vyššie uvedených skutočností úrad dospel k záveru, že podnikateľ AGROFERT HOLDING nedisponuje kapacitami, ktorými by mohol vyvíjať efektívny tlak na podnikateľa Duslo a byť pre neho potenciálnym konkurentom.

	Na základe uvedených skutočností úrad zistil, že v prípade posudzovanej koncentrácie nejde o štrukturálne zmeny na trhu a koncentrácia je postavená iba na zmenách spočívajúcich vo vlastníckej štruktúre podnikateľa Duslo. Postavenie jednotlivých účastníkov pôsobiacich na vymedzených relevantných trhoch dusíkatých a viaczložkových hnojív            v Slovenskej republike, a teda nedochádza k posilneniu dominantného postavenia podnikateľa Duslo na predmetných relevantných trhoch, ktorého dôsledkom sú významné prekážky hospodárskej súťaže.

4.3 Amofos

	Analýzou podkladov predložených v oznámení koncentrácie úrad ďalej zistil, že aktivity účastníkov koncentrácie AGROFERT HOLDING a Duslo sa stretávajú pri realizácii dodávok suroviny amofos používanej pri výrobe viaczložkových hnojív na relevantný trh Slovenskej republiky. Preto úrad ako ďalší tovarový relevantný trh, ktorý je v prípade posudzovanej koncentrácie vertikálne ovplyvneným relevantným trhom zadefinoval 
relevantný trh distribúcie amofosu 
a následne analyzoval situáciu na predmetnom relevantnom trhu pred koncentráciou, ako aj možné dopady, ktoré by z posudzovanej koncentrácie mohli vyplynúť.

	Amofos je základnou surovinou z ktorej sa získava fosfor ako základná surovina pri výrobe fosforečných a v prípade podnikateľa Duslo viaczložkových hnojív. Okrem toho sa môže použiť aj priamo ako dusíkato-fosforečné hnojivo na predsadbové a regeneračné hnojenie, prípadne na prihnojovanie. 
	
Účastník konania v oznámení uviedol, že amofos sa získava takmer výlučne    z fosfátov, ktoré sa ťažia v Rusku na polostrove Kola, alebo z hľadiska dostupnosti pre európskych odberateľov aj v severnej Afrike. Spracovanie fosfátov na amofos je vo väzbe na výskyt základnej suroviny situované v Rusku a na Ukrajine, resp. na Pyrenejskom polostrove a v Beneluxe. Nadväzne na uvedenú lokalizáciu výrobných kapacít vystupujú na trhu zásobovania pre odberateľov v strednej Európe ako dodávatelia ruské a ukrajinské firmy.

Uvedený relevantný trh, ako už bolo uvedené vyššie, je vertikálnym ovplyvneným relevantným trhom. Spoločnosť AGROFERT HOLDING sa na ňom podieľa dodávkami jednej zo vstupných surovín – amofosu  - potrebnej na výrobu hnojív, ktoré vyrába druhý účastník koncentrácie spoločnosť Duslo. 
Na Slovensku neexistuje výrobca amofosu a všetok amofos sa na Slovensko dováža zo zahraničia. Dovozy uskutočnené spoločnosťou AGROFERT HOLDING sa pohybujú na úrovni 80% z celkového množstva amofosu dovezeného do Slovenskej republiky.
Na predmetnom relevantnom trhu pôsobí súčasne viacero konkurentov predávajúcich na Slovensku dovezený amofos. Ide o spoločnosti AGRORACIO, a. s., Viničné; Agrolinz Slovakia, s.r.o., Chotín; AGROSPRA spol. s r.o., Bratislava             a TRADIHAJ, s.r.o., Bardejov (ďalej len „TRADIHAJ“). Ich spoločný dovoz sa pohybuje na úrovni cca 20% z celkového množstva amofosu dodaného na trh Slovenskej republiky. 
 Z celkového množstva dovozeného amofosu na Slovensko sa importy pre spoločnosť Duslo podieľali 66 %. Zostávajúce dovezené množstvo je dodávané ostatným odberateľom, prevažne však poľnohospodárskym podnikom kde sa používa priamo ako hnojivo.

Dodávky amofosu uskutočňované spoločnosťou AGROFERT HOLDING pre Duslo predstavujú 89 % z celkového množstva amofosu dodaného touto spoločnosťou do Slovenskej republiky. Amofos sa na celkovej spotrebe surovín potrebných na výrobu hnojív podieľa 7 %. Podľa informácií účastníka konania AGROFERT HOLDING spoločnosť Duslo v roku 2004 odoberala amofos aj priamo od ruských a ukrajinských výrobcov.
Určitá časť amofosu sa spoločnosťou AGROFERT HOLDING dodáva na Slovensku aj prostredníctvom spoločnosti PREFERT a určitá časť amofosu je dodávaná priamo iným konečným spotrebiteľom.
 
V súvislosti s posudzovaním vplyvu predmetnej koncentrácie úrad v prieskume trhu oslovil spoločnosť TRADIHAJ, ktorá ako jediná z konkurentov dodávala spoločnosti Duslo amofos. Spoločnosť TRADIHAJ v liste č. 6791/2004 zo dňa 23.12.2004 uviedla, že pri predaji amofosu zohráva hlavnú úlohu jeho cena               a následne kvalita. Obdobne ako účastník konania AGROFERT HOLDING, aj spoločnosť TRADIHAJ v predmetnom liste potvrdila, že v Slovenskej republike neexistuje výrobca amofosu a preto obidve spoločnosti amofos na Slovensko dovážajú z Ruska. AGROFERT HOLDIG súčasne amofos od ruských výrobcov dodáva aj na trh Českej republiky.

Dodávka amofosu jeho odberateľovi nie je priama. Zahraničný dodávateľ väčšinou zabezpečí jeho prísun na hranicu, odkiaľ si odberateľ zabezpečuje prepravu amofosu na miesto určenia samostatne. Dovozcovia – tuzemskí konkurenti teda využívajú pri ďalšom predaji vlastnú distribučnú sieť. Skladovanie amofosu je možné v bežných skladoch, ktoré nevyžadujú osobitnú úpravu. Cenová úroveň je podľa informácií poskytnutých účastníkom približne na rovnakej úrovni aj v okolitých krajinách, neexistujú bariéry vstupu na trh, čo umožňuje zadefinovať priestorový relevantný trh minimálne ako územie Slovenskej republiky s možnosťou jeho rozšírenia na všetky susediace krajiny.
Na základe uvedených skutočností a napriek relatívne vysokému podielu na celkovom dovoze amofosu úrad zistil, že podnikateľ AGROFERT HOLDING nemá na posudzovanom relevantnom trhu dominantné postavenie.

Vzhľadom na skutočnosť, že aj pred vznikom koncentrácie patrila spoločnosť AGROFERT HOLDING k najvýznamnejším dodávateľom amofosu pre spoločnosť Duslo pričom v posudzovanom prípade pod pojmom dodávka treba rozumieť iba sprostredkovateľskú činnosť AGROFERT HOLDING medzi dodávateľmi z Ruska         a Ukrajiny a podnikateľom Duslo, ako aj vzhľadom na to, že priestorový relevantný trh je možné zadefinovať širšie ako územie Slovenskej republiky, pričom existujú voľné tovarové toky zo zahraničia a v Slovenskej republike je etablovaných viacero spoločností, ktoré amofos pre odberateľov vrátane Dusla dovážajú, úrad konštatuje, že posudzovanou koncentráciou nedochádza ku vzniku dominantného postavenia podnikateľa  AGROFERT HOLDING na predmetnom relevantnom trhu, ktorého dôsledkom sú významné prekážky hospodárskej súťaže.

5. Záver

Podľa § 12 ods. 1 písm. a) zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej hospodárskej súťaže na relevantnom trhu. 

Z analýzy podkladov, ktoré boli v posudzovanom prípade predložené účastníkom konania, ako aj podkladov, ktoré získal vlastným šetrením je zrejmé, že uzavretím Zmlúv a Zmlúv o budúcich zmluvách došlo ku koncentrácii podľa § 9    ods. 1 písm. b) zákona a podnikateľ AGROFERT HOLDING prostredníctvom spoločnosti PREZAM získal kontrolu nad podnikom podnikateľa Duslo. Predmetná koncentrácia podlieha kontrole úradu podľa § 10  ods. 1 zákona.
Po preskúmaní postavenia účastníkov koncentrácie, ktorá ako úrad zistil, je založená na zmene vlastníckych pomerov podnikateľa Duslo, úrad došiel k záveru, že na vymedzených relevantných trhoch dusíkatých hnojív a viaczložkových hnojív,  predmetnou koncentráciou nedôjde ani na jednom z týchto trhov k posilneniu dominantného postavenia, ktorého dôsledkom by boli významné prekážky efektívnej súťaže na definovaných relevantných trhoch a súčasne došiel k záveru, že predmetnou koncentráciou nedôjde ani k vytvoreniu dominantného postavenia na relevantnom trhu distribúcie amofosu, ktorého dôsledkom by boli významné prekážky efektívnej súťaže. 

V súlade s § 33 zákona úrad listom č. 994/PMÚ SR/2004 zo dňa 21. 1. 2004 vyzval účastníka správneho konania pred vydaním rozhodnutia v predmetnej veci, aby sa ústne alebo písomne vyjadril k jeho podkladom a k spôsobu ich zistenia, prípadne aby navrhol jeho doplnenie.  
	Účastník konania listom zaevidovaným úradom pod číslom 1072/2005 dňa 24. 2. 2005 uviedol, že súhlasí s výsledkami šetrenia, ktoré úrad v danej veci vykonal a nenavrhuje vykonanie žiadnych ďalších dôkazov. 

Vzhľadom na to, že koncentrácia podnikateľov AGROFERT HOLDING            a Duslo, ktorá vznikla na základe Zmlúv a Zmlúv o budúcich zmluvách a ktorá je založená na zmene vlastníckej štruktúry podnikateľa Duslo, nevedie k posilneniu dominantného postavenia podnikateľa AGROFERT HOLDING na relevantnom trhu dusíkatých a viaczložkových hnojív a relevantnom trhu distribúcie amofosu, ktorého dôsledkom sú významné prekážky efektívnej hospodárskej súťaže na predmetných  relevantných trhoch, úrad vychádzajúc z ustanovení zákona rozhodol tak, ako je uvedené vo výroku tohto rozhodnutia. 

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                                                                         Ing. Dušan Valo
                                                                 riaditeľ odboru koncentrácií

Rozhodnutie sa doručuje:

Mgr. Renáta Záhoráková
advokátka
AK HLADKÁ - ZÁHORÁKOVÁ
Karpatská 7
811 05 Bratislava